title: Tasviriy san’at fanidan - Оптималлаштирилган ўқув дастури
text: Tasviriy san’at fanidan Davlat ta’lim standarti
  O’quvchilar tasviriy san’at faniga oid quyidagi bilim, ko’nikma va malakalarni egallashlari shart:
  - tasviriy san’atning kishilar hayotidagi ahamiyatini tasavvur qilish;
  - tasviriy, amaliy-bezak san’ati, me’morlik san’atida ishlatiladigan asosiy atama va tushunchalarni hamda ularning ma’nosini bilish;
  - miniatyura san’ati haqida umumiy ma’lumotga ega bo’lish;
  - tasviriy san’atning nazariy asoslarini bilish va ularga amaliy tasviriy faoliyatda rioya qila olish;
  - tasviriy san’at asarlarining ifodalilik vositalari (chiziq, siluet, rang, ritm, simmetriya, assimetriya, kompozitsiya)ni bilish va ularni amalda qo’llay olish;
  - tasviriy san’atning asosiy tur va janrlarini bilish;
  - o’zbek xalq amaliy bezak san’atining turlari va uning mashhur ustalari va ularning asarlarini bilish;
  - tasviriy san’atda ijod qiluvchi eng mashhur o’zbek va chet el rassomlarining hayoti va ijodini, ularning ayrim asarlarini bilish;
  - O’zbekiston va chet el mamlakatlarining eng mashhur me’morchilik obidalarini bilish;
  - 15-20 rang nomlarini bilish va ularni amaliy faoliyatda to’g’ri qo’llay olish;
  - tasviriy va amaliy san’at asarlarini badiiy idrok eta olish;
  - badiiy bezak ishlarini erkin bajara olish;
  - qush, hayvon, odamni asliga qarab rasmi va haykalini tasvirlay olish;
  - tasviriy faoliyatda turli material va uslublardan foydalana olish;
  - afsonaviy mavzularda rasm va haykallar ishlaganda ularni fantaziya asosida tasvirlay olish;
  - tasvirlar ishlaganda o’zbek san’atining milliy badiiy an’analarida maqsadga muvofiq foydalana olish;
  - tasviriy faoliyat jarayonida texnika xavfsizligi va gigiyena qoidalariga rioya qila olish.
  |